LaShawn Merritt

LaShawn Merritt (født 1986) er en amerikansk friidrettsutøver (sprinter). 

Merritt fikk sitt gjennombrudd under junior-VM 2004, der han vant tre gull (400 meter pluss stafettene (4 x 100 meter og 4 x 400 meter). Under innendørs-VM 2006 var han med på det amerikanske laget som vant gull på 4 x 400 meter. Under VM i Osaka 2007 tok han sølv med personlig rekord på 43,96, etter  Jeremy Wariner. Merritt var også med på stafettlaget som vant gull på 4 x 400 meter. 

I 2008 utfordret han for alvor Wariner på spesialdistansen 400 meter. Han innledet året med å vinne Golden League-stevnet i Berlin. Under OL i Beijing tok han også gull på 400 meter etter å ha satt personlig rekord med 43,75 i finalen. Han ble dobbelt gullvinner, da han også var med på USAs lag på 4 x 400 meter. Han avsluttet året ved å vinne IAAF World Athletics Final i Stuttgart, igjen foran Wariner.

Under VM 2009 i Berlin forsvarte han tittelen på 400 meter. Han ble også USA-mester utendørs på samme distanse dette året, da han tangerte sin egen årsbestenotering på 44,50. 

Den 22. april 2010 ble det offentliggjort at han hadde testet positivt på tre dopingtester fra oktober 2009 til januar 2010.BBC Sport – US 400m star LaShawn Merritt fails drug test , besøkt 23. juni 2011. Han testet positivt på stoffet dehydroepiandrosteron, noe han hevdet han hadde fått i seg via et penisforstørrende medikament han hadde kjøpt. Han ble utestengt i to år, for det han selv omtalte som en «dum, umoden og egoistisk tabbe».7 PM project – Olympic champ banned after using penis enlargement drugs, besøkt 23. juni 2011.

IOC har også avklart at han ikke vil kunne delta ved sommer-OL 2012, fordi utøvere som blir utestengt for seks måneder eller mer ikke får delta i neste OL etter at utestengelsen er avsluttet.The Guardian – IOC confirms banned LaShawn Merritt will miss 2012 Olympic Games, besøkt 23. juni 2011.

Han tok gull under Sommer-OL 2016.

 Personlige rekorder 
 200 meter: 19,98, Carson, 20. mai 2007
 400 meter: 43,75, Beijing, 21. august 2008

 Referanser 

 Eksterne lenker 


Kategori:Personer fra Portsmouth i Virginia
Kategori:Sprintere fra USA
Kategori:Olympiske mestere for USA i friidrett
Kategori:Verdensmestere i friidrett for USA
Kategori:VM-sølvmedaljevinnere i friidrett for USA
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under Sommer-OL 2012
Kategori:Friidrettsutøvere under Sommer-OL 2012
Kategori:Medaljevinnere under Sommer-OL 2008
Kategori:Deltakere for USA under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for USA under VM i friidrett 2007
Kategori:Deltakere for USA under VM i friidrett 2009
Kategori:Deltakere for USA under VM i friidrett 2011
Kategori:Deltakere for USA under VM i friidrett 2013
Kategori:Deltakere for USA under VM i friidrett 2015
Kategori:Deltakere for USA under VM i friidrett 2017
Kategori:Dopingsaker i friidrett